kardosdrur/scandi-wiki huggingface dataset:
Partnervold

Partnervold er den vold, der udøves mellem partnere, eksempelvis et kærestepar eller et ægtepar. Volden kan være fysisk eller psykisk, og den kan være udøvet af begge parter eller blot den ene. Fysisk vold kan bestå af slag med flad eller knyttet hånd, riven i håret, rysteture, spark, brændemærker fra eksempelvis cigaretter, knivstik og skud.

Ægtemandens vold mod sin hustru kaldes også hustruvold.

Danmark  
Ifølge en undersøgelse fra Statens Institut for Folkesundhed fra 2021 angav 1,0% af alle kvinder og 0,8% af alle mænd at de har været udsat for fysisk vold fra en partner inden for det seneste år. Det skønnes i undersøgelsen at ca. 24.000 kvinder (mellem 17.000 og 32.000), samt ca. 20.000 mænd (mellem 13.000 og 29.000) blev udsat fysisk partnervold i 2021. 97% af de kvinder som var udsat for fysisk partnervold, var udsat for vold fra en mand, og 8% af kvinderne var udsat for vold fra en kvinde. Af de af de mænd som var udsat for fysisk partnervold, svarede 21% mændene at de var blevet angrebet af en mand, og i 91% af en kvinde.

Psykisk vold blev ulovligt i Danmark den 1. april 2019. Estimater fra 2021 vurderer ud fra adspurgte at 11,2% (ca. 242.000) af kvinder og 9,4% (ca. 194.000) af mænd udsættes for psykisk partnervold årligt. 

Mænd og kvinder har ikke samme adgang til hjælp når de er udsat for partnervold i Danmark. Loven om hjælp (i form af et midlertidigt ophold i boformer hvis man har været udsat for vold, trusler om vold eller er i tilsvarende krise i relation til familielivet) er designet til at hjælpe kvinder og børn. Mænds adgang til et krisecenter afhænger af tilstedeværelsen af særlige sociale problemer. Dette skyldes mænds adgang til et krisecenter er tilknyttet tilbud til personer med hjemløshed (Serviceloven §110), da der i Danmark ikke er en lovgivning der specifikt behandler mænds situation når de er udsat for partnervold.

Note 

Vold
Ægteskab
Xellia

Xellia, juridisk navn Xellia Pharmaceuticals ApS er en dansk medical produktionsvirksomhed, med hovedkvarter på Amager i København. Virksomheden er oprindeligt grundlagt af ØK under navnet Dumex.

Virksomhedens produktionsanlæg i Danmark er beliggende i trekanten Dalslandsgade, Vermlandsgade og Prags Boulevard, området indeholder Nerikegade som oprindeligt var offentlig vej.

Produkter 
Virksomhedens primære produktion består af aktive lægemiddelstoffer, som sælges i engroshandel til andre medicinalvirsomheder for færdigpakning. Xellia har de senere år selv oparbejdet en sekundær produktion af færdigpakkede produkter.

De aktive lægemiddelstoffer der produceres er:

Udgåede produkter 
Tidligere har virksomheden også produceret:

Virksomhedshistorie 
Dumex blev grundlagt af ØK i 1956 med henblik på produktion og salg af medicinalprodukter på det internationale marked. Virksomhedens varemærke blev af ØK ligeledes brugt til markedsføringen af tørmælksprodukter.

Den norske virksomhed Aphotekernes Laboratorium, der oprindeligt blev stiftet i 1903 i Oslo, købte i 1983 Dumex. Den sammenlagte virksomhed blev videreført under navnet Alpharma. Ved udgangen af 1995 blev navnet for den danske del af virksomheden ændrer til Dumex-Alpharma, og i 2000 til blot Alpharma.

King Phamaceuticals (i dag en del af Pfizer-gruppen) opkøbte Alpharma i slutningen af 2008, forud herfor var den del af virksomheden, som producerede lægemiddelstoffer udskilt i virksomheden Axellia Pharmaceuticals, som blev opkøbt af venture kapitalfonden 3i. Navnet skiftedes i 2010 til det nuværende Xellia.

3i afhændede i 2013 Xellia til Novo A/S (datterselskab til Novo Nordisk Fonden), der tillige ejer en betydelige del af bl.a. Novozymes og Chr. Hansen. Efterfølgende er Steen Riisgaard tiltrådt som formand for bestyrelsen.

Kilder 

Lægemiddelvirksomheder i Danmark
Novo Holdings A/S
Kombineret alpint skiløb

Kombineret er en disciplin i alpint skiløb. Tiltrods for at det teknisk set ikke er en selvstændig disciplin, så kaldes den ofte for den femte disciplin efter styrtløb, super-G, storslalom og slalom.

Traditionel & super kombination 
En traditionel kombination består af et styrtløb og to slalomløb, i denne rækkefølge. I 2005 introducerede International Ski Federation (FIS) super kombineret (eller "super kombination"), bestående af et slalomløb (som kan gennemføres først, men typisk gennemføres til sidst) og et typisk forkortet styrtløb (eller super-G-løb). Dette nye format opblødte slalom-specialisternes fordel i disciplinen. I begge typer kombineret er vinderen skiløberen med den hurtigste sammenlagte tide. (indtil 1990'erne blev der benyttet et kompliceret pointsystem til at afgøre placeringerne i kombineret.)

Historie 
Alpint skiløb debuterede ved Vinter-OL 1936 i Garmisch-Partenkirchen i Tyskland; hvor kombineret var den eneste disciplin. Ved det næste vinter-OL i 1948 var kombineret en af tre alpine discipliner sammen med styrtløb og slalom. Resultaterne for styrtløbskonkurrencen blev benyttet i den kombinerede konkurrence, som også indeholdt to slalomløb. Den rendyrkede slalomkonkurrence indeholdt også to løb, men blev holdt for sig.

Med introduktionen af storslalom i 1950, så forsvandt kombineret fra det olympiske program. Først 38 år senere blev den genintroduceret ved Vinter-OL 1988. Ved verdensmesterskaberne i 1980 bestod den kombinerede konkurrence af resultatet fra styrtløbsmesterskabet, resultatet fra storslalommesterskabet og resultatet fra slalommesterskabet. Der blev ikke gennemført selvstændige løb. Denne metode blev benyttet fra verdensmesterskaberne i 1954 og frem til verdensmesterskaberne i 1982, hvor der blev tilføjet selvstændige løb til den kombinerede konkurrence.

World Cup i super kombination 
Den første super kombination var et et World Cup-løb afholdt i Wengen i Schweiz den 14. januar 2005. Benjamin Raich fra Østrig vandt. Seks ugere senere 27. februar i San Sicario i Italien blev den første kvindekonkurrence i disciplinen afholdt. Vinderen var Janica Kostelić fra Kroatien. World Cup-kalenderen for 2006 inkluderede på mændenes side tre konkurrencer i super kombination og en i traditionel kombineret. På kvindernes side blev afholdt to konkurrencer i super kombination og ingen i traditionel kombineret.

Fra 2007-sæsonen begyndte FIS at udnævne en femte mesterskabstitel "crystal globe" til pointvinderen af sæsonenens kombinerede konkurrencer. Ni ud af ti programsatte kombinerede konkurrencer var i super kombination, den eneste undtagelse var Kitzbühel i Østrig. Skiftet til super kombination medførte utilfredshed hos slalom-specialisterne, eftersom de mistede deres fordel.

Verdensmesterskaberne og vinter-OL 
Første gang super kombination blev benyttet i verdensmesterskabsregi var ved VM i Åre i 2007. Disciplinens OL-debut var ved Vinter-OL 2010 i Vancouver.

Kilder 

Alpint skiløb
Jørgen Kreiner-Jensen

Jørgen Kreiner-Jensen (25. juni 1918 på Frederiksberg – 31. januar 2014 i Kongens Lyngby) var en dansk arkitekt.

Han var søn af repræsentant A.E. Jensen (død 1956) og hustru født Kreiner (død 1956), blev murersvend 1938 og tog afgang fra Københavns Bygmesterskole 1939 og fra Kunstakademiets Arkitektskole 1943. Han var ansat i private arkitektvirksomheder fra 1941 - herunder i ti år hos Dan Fink som tegnestuechef - og blev i 1956 forstander for Københavns Bygmesterskole, siden for Byggeteknisk Højskole 1967-71, som begge var underlagt Det tekniske Selskab. Tiden hos Dan Fink havde især givet ham ekspertise inden for almennyttigt boligbyggeri, og Kreiner-Jensen blev i 1971 teknisk direktør i den rådgivende arkitekt- og ingeniørvirksomhed A/S Danalea (oprindeligt A/S Byggeselskabet af 9. marts 1968), som var fællesejet af boligselskaber fra hele landet. Kreiner-Jensen blev i dette regi involveret i opførelsen af talrige store, standardiserede boligbebyggelser som led i Sydjyllandsplanen. I 1983 gik han på pension.

Han var aktiv i Danske Arkitekters Landsforbund og havde tillidshverv i Dansk Standardiseringsråd.

Han blev gift 8. maj 1942 med Marie Hagstrøm (født 18. august 1920 i København), datter af murermester C. Hagstrøm og hustru født Sperling (død 1934).

Litteratur

Kilder 
 Kraks Blå Bog 1974
 "Navne", Jyllands-Posten, 15. februar 2014.

Eksterne henvisninger 
 

Personer i Kraks Blå Bog (afdøde)
Arkitekter fra Danmark
Skolefolk fra Danmark
Personer fra Frederiksberg
Danskere i 1900-tallet
Modernistiske arkitekter
Et ton cash

Et ton cash er et reality tv-program, der blev sendt på TV3 fra 17. februar 2014. Programmet stammer fra et tilsvarende amerikansk program med titlen Ton of Cash. 

Programmet handler om et hold bestående af tv-stjerner, der ingen penge har på deres konti. De dyster om en stor præmie på op imod 2 millioner kroner ved at transportere en masse sække med mønter fra Skagen på en 650 km lang tur til København. Undervejs sker der en udskilning, hvor de, der må forlade programmet, og ikke får nogen penge. Til sidst vil der kun stå en tilbage, som dermed vinder "Et ton cash".

 Vært: Jakob Kjeldbjerg
 Vinder: Marc Ciano
 Finalister: Marc Ciano, Maria Hylleberg de Pineda og Asmus Brandt
 Land: Danmark
 Pengepuljen: 250.000 kr.  
 Antal deltagere: 17
 Antal afsnit: 13

Etaper

Deltagerne 

Realityshows fra Danmark
TV3-programmer
Danske tv-serier fra 2010'erne
Neuroplasticitet

Neuroplasticitet referer til den måde hjernen omdanner sig selv på, når den lærer nye færdigheder gennem erfaringer.

Teorien om neuroplasticitet har overtaget den hidtidige holdning om, at hjernen var et statisk organ, der efter en vis alder ikke kunne ændre sig.
Neuroplasticitet studerer, hvordan hjernen ændrer neurobaner og ud- og afvikler hjerneceller, når hjernen udvikler sig over tid.

Hjernen
Neurale netværk
Salonmusik

Salonmusik betegner en musikgenre, som er præget af lettilgængelighed, ofte sentimentalitet og ofte udføres med en vis virtuositet. Salonmusikken kræver ikke som den klassiske koncertmusik opmærksomhed og koncentration hos publikum, men har ofte præg af baggrunds- eller hyggemusik.

Genren har sin oprindelse i det 19. århundrede, efterhånden som den udskilte sig fra den klassiske traditions musik og nåede ind i det bedre borgerskabs hjem ("hjemmene med klaver"). Her gaves der nu muligheder for dels at bruge musikken, fremført af professionelle, til underholdning af gæster, dels at udøve musik.

Salonmusikken består bl.a. af bearbejdning af opera- og operettemelodier som fastholdelse af teateroplevelser, iørefaldende småstykker af kendte komponister og poetiske instrumentalnumre, der søger at fortælle en historie eller skabe en særlig stemning. Genren spænder over både værker, der kan tåle opførelse i en koncertsal, og numre af begrænset kunstnerisk kvalitet. Det er også betegnende, at genren både rummer værker, der stiller krav til stor virtuositet hos udøveren, og numre, som kan fremføres af amatører.

Indbegrebet af salonstykker er numre som Jomfruens bøn af Tekla Bądarzewska, Leander Fishers La Fauvette, caprice élégant for piano og Gustav Langes Edelweiss-Idylle.

Fra slutningen af det 19. århundrede rykkede salonmusikken ind som underholdning i cafeer og hotelfoyerer, ofte i små ensembler med klaveret som det dominerende instrument. Radioen og grammofonen trængte efterhånden salonmusikken tilbage for at give plads til andre former for let underholdningsmusik.

Gennem de seneste årtier har anerkendte musikere genoplivet den historiske salonmusik med CD-udgivelser. Nævnes kan fx det tyske Salonorchester Cölln og den svenske pianist Lars Roos. Endvidere har en del salonstykker overlevet i albums til musikundervisningen.

Kilder 

Musikgenrer
Tekla Bądarzewska

Tekla Bądarzewska-Baranowska (1834 i nærheden af Warszawa - 29. september 1861 i Warszawa) var en polsk komponist. 

Bądarzewska var gift med Jan Baranowski og fødte fem børn i sit ni år lange ægteskab, inden hun døde 27 år gammel. Krateret Bądarzewska på planeten Venus er opkaldt efter hende.

Hun er især kendt som komponist til salonstykket Jomfruens bøn, (Modlitwa dziewicy, Das Gebet einer Jungfrau, La prière d'une vierge) Op. 4, publiceret i Warszawa i 1856. Stykket blev i slutningen af det 19. århundrede trods eller på grund af dets enkelhed overordentlig populært og bearbejdet for mange forskellige besætninger. I alt skrev Tekla Bądarzewska ca. 35 stykker salonmusik for klaver, herunder det næsten ligeså opbyggede stykke Den hørte bøn (Prière exaucée).

Jomfruens bøn består af en enkel, iørefaldende melodi, hvilket både forklarer dets popularitet og at det af mange blev betragtet som underlødigt. Atter andre ser det som et musikstykke i romantisk stil for klaverundervisning af børn på linje med Robert Schumanns miniaturer.

Musikstykke

Eksterne henvisninger 

 

Komponister fra Polen
Romantikkens komponister
Theodor Aufrecht

Theodor Aufrecht (født 7. januar 1822 i Leśnica i Øvreschlesien, død 3. april 1907 i Bonn) var en tysk sanskritist og sprogforsker.

Aufrecht studerede i Berlin (1842-46) under Bopp, Böckh, Lachmann med flere, 1850-52 privatdocent i Berlin (sanskrit og gamle nordiske sprog, navnlig angelsachsisk); 1849-51 udgav han med Kirchhoff det epokegørende værk Umbrische Sprachdenkmäler (Berlin, 2 bind); 1852 stiftede han med Adalbert Kuhn Zeitschrift für vergleichende Sprachforschung. Samme år rejste han til England for at studere sanskrithåndskrifter, deltog i Friedrich Max Müllers udgve af Rigveda, blev ansat ved den Bodleianske Håndskriftsamling i Oxford og udarbejdede det mønsterværdige arbejde Catalogus codicum Sanscritorum bibliothecae Bodleianae Oxoniensis (Oxford 1864). Fra 1862 var han professor i sanskrit ved universitetet i Edinburgh, derefter 1875 i Bonn. Ved rejser i Sverige og Norge gjorde han sig fortrolig med de skandinaviske sprog, ligesom han også foretog lange studierejser i Belgien, Frankrig og Holland. Foruden ovennævnte arbejder og talrige artikler i tidsskrifter (særlig Zeitschrift für vergleichende Sprachforschung; Zeitschrift der deutschen morgenländischen Gesellschaft; Philogical Journal) har han udgivet: De accentu compositorum Sanscritorum (Bonn 1847); Ujjvaladatta’s commentary on the Uṇādisūtras (sammesteds 1859); Halāyudha’s Abhidhānaratnamālā (London 1861); A Catalogue of Sanscrit Manuscripts in the library of Trinity College Cambridge (Cambridge 1869); Über die Paddhati von Sārngadhara (i Zeitschrift der deutschen morgenländischen Gesellschaft, 27. bind 1873); Blüten aus Hindostan (Bonn 1873); The ancient languages of Italy (Oxford 1875); Das Aitareya-Brāhmaṇa (sammesteds 1879); Catalogus Catalogorum, an alphabetical register of Sanscrit works and authors (Leipzig 1891); frem for alt Die Hymnen des Ṛigveda (i Webers Indische Studien Berlin 1861-63, 2. udgave 1877), den første fuldstændige udgave af Rigveda.

Kilder 

 

Orientalister fra Tyskland
Indologer
Professorer fra Tyskland
Ansatte ved Bonns Universitet
Faglitterære forfattere fra Tyskland
Tyskere i 1800-tallet
Personer fra Schlesien
Æresdoktorer ved University of Cambridge
Camila Pitanga

Camila Manhães Sampaio (født 14. juni 1977 i Rio de Janeiro) er en brasiliansk skuespillerinde.

Eksterne henvisninger 

 

Skuespillere fra Brasilien
Personer fra Rio de Janeiro
Knirkestemme

Knirkestemme, vocal fry eller laryngalisering er en form for fonation (måde at bruge stemmebåndene på), hvor pyramidebruskene i strubehovedet trækkes tættere sammen end normalt og stemmelæberne opstrammes mere. Det gør at luftgennemstrømningen bliver lavere og vibrationsfrekvensen går ned til omkring 20 til 50 hertz. Samtidig bliver trykket under strubehovedet højere, så energien i hver stemmelæbeåbning er højere end normalt. Resultatet bliver en "knirkende", savlignende lyd i stemmen.

Knirkestemme kan bruges ekstralingvistisk, det vil sige i tillæg til almindelige ord og tegn, for eksempel for at vise at man er træt og "slidt", eller det kan have betydningsadskillende funktion. Knirkestemme bruges også af sangere ved opvarmning af stemmen.

Stemmekvaliteten er karakteristiske træk ved en persons tale, og en lettere anstrengt knirkestemme kan fortælle noget om personlighed, alder og sundhedstilstand. Det hævdes, at brugen af knirkestemme er et udbredt fænomen blandt yngre kvinder.

Se også 
Stemme
 Luftfyldt stemme
 Laryngal

Eksterne links og kilder 

Fonetik
Mycoplasma bovis

Mycoplasma bovis er en bakterie, der hos kvæg hovedsageligt er kendt som årsag til smitsom yverbetændelse. Nogle dyr udvikler de kliniske symptomer, mens andre udvikler sig til at være kroniske smittebærere uden kliniske symptomer. Smitte sker ved direkte kontakt mellem kreaturer, primært gennem spyt, snot og mælk. 

I Danmark er bakterien siden 2011 også set i forbindelse med markant øget forekomst af lungebetændelse og især ledbetændelse i køernes forben. Hos kalve har man set lungebetændelse, mellemørebetændelse og ledbetændelse. 

Sygdommen viste sig første gang i Danmark i 1980'erne. I et dansk forskningssamarbejde mellem Veterinærinstituttet ved Danmarks Tekniske Universitet, Københavns Universitet og Videncentret for Landbrug, Kvæg undersøges i perioden fra 2011 til 2015, hvilken betydning Mycoplasma bovis har for danske kvægbesætninger. 

Bakterien er kvægspecifik og smitter derfor ikke til mennesker. Behandlingseffekten har generelt vist sig at have ringe effekt.

Referencer

Firmicutes
Bakteriesygdomme
Samuel Kuffour

Samuel Osei Kuffour (født 3. september 1976 i Kumasi, Ghana) er tidligere fodboldspiller, der i sin aktive fodboldkarriere spillede i flere klubber. Han gik på pension i 2008, efter en overgang at have spillet for Asante Kotoko. For Ghanas fodboldlandshold spillede han han over en 13-årig periode 59 kampe og scorede 3 mål, som midterforsvar. 

Han deltog i VM i fodbold 2006.

Referencer

Eksterne henvisninger 
 

Fodboldspillere fra Ghana
Deltagere ved verdensmesterskabet i fodbold 2006
Fodboldspillere fra FC Bayern München
Fodboldspillere fra 1. FC Nürnberg
Fodboldspillere fra AS Roma
Fodboldspillere fra AFC Ajax
Fodboldspillere fra A.S. Livorno Calcio
Fodboldspillere fra Asante Kotoko F.C.
Aitor Karanka

Aitor Karanka de la Hoz (18. september 1973 i Vitoria, Álava, Spanien) er en tidligere spansk fodboldspiller og nuværende fodboldtræner, der i øjeblikket er cheftræner for Middlesbrough F.C..

Titler

Klub 
Real Madrid
UEFA Champions League: 1997–98, 1999–2000, 2001–02
Intercontinental Cup: 1998
La Liga: 2000–01
Supercopa de España: 1997, 2001

Landshold 
Spain U21
UEFA European Under-21 Championship: 2'er 1996; 3'er 1994

Eksterne henvisninger 

Fodboldspillere fra Spanien
Fodboldspillere fra Athletic Bilbao
Fodboldspillere fra Real Madrid CF
Fodboldspillere fra Colorado Rapids
Fodboldtrænere fra Real Madrid CF
Fodboldtrænere fra Spanien
Fodboldtrænere fra Middlesbrough F.C.
ProVida

ProVida er en serie af mobile overvågnings- og hastighedskontrolsystemer produceret af det engelske Petards Group. Systemet blev oprindeligt udviklet i 1986 af det danske firma Proff Digitalsystemer, som var grundlagt af Bjarne Kjems-Nielsen og John Hædersdal. I 1992 blev Proff Digitalsystemer købt af JaiVISION. Den første bruger var Det Danske Rigspoliti. I dag accepteres ProVida-optagelser som bevis i flere forskellige jurisdiktioner.

Den seneste version af systemet, ProVida 4000, findes på mere end 10 forskellige sprog og består af fire komponenter:
 ProVida overvågning
 ProVida hastighedsmåling
 ProVida automatisk nummerpladegenkendelse
 Specialiserede kameraer

Detaljer for brugergrænsefladen 
Der findes mange internationale varianter for kameraets "SPEED"-tæller:
 "SPEED" − Storbritannien, Polen, Holland
 "EGEN HASTIGHED" − Danmark, Norge, Sverige, afledt af det danske ord "egen hastighed"
 "GESCHW" − Tyskland, afledt af det tyske ord "geschwindigkeit", som betyder hastighed

Versioner 
Tidlige versioner havde følgende display:
PP SPEED
000.00 Mph

Øvrige varianter var:
PP SPEED
0.00 Mph

og fra og med 1994:
PP SPEED
0.00 m.p.h.
SPEED
000 m.p.h.

I 1996 kom der en ny i version i følgende format:
v: 0.00mph
o: 0mph

I 1997 blev displayet i følgende nye format:
s: 0.00mph
o: 0mph

"v" og "s" betyder henholdsvis køretøj ("vehicle") og hastighed ("speed").

Udenlandske versioner kunne være:
h: 0.00km/t
o: 0km/t

hvor "h" betyder "egen hastighed" (på dansk).

Eksterne henvisninger 
 

Overvågning
Trafiksikkerhed
Freestyle skiløb under vinter-OL 2014

Freestyle skiløb under vinter-OL 2014 blev afholdt i Roza Khutor Ekstrempark mellem d. 6. og 21. februar 2014. Der blev konkurreret i fem discipliner for begge køn.

Program 

Alle tider er lokale (UTC+4).

Medaljevindere

Mænd

Kvinder

Medaljetabel 
 Værtsnation

Eksterne henvisninger 

 Sochi2014.com: Freestyle Skiing  

Sportsgrene under vinter-OL 2014
2014
Mick van Buren

Mick van Buren (født 24. august 1992 i Dordrecht, Holland) er en hollandsk fodboldspiller, der spiller som angriber for SK Slavia Prag i Tjekkiet.

Karriere

Ungdomskarriere 
Mick van Buren spillede i ungdomsårene i barndomsklubben Slikkerveer uden for Rotterdam og flyttede som teenager til Excelsior, hvor han afbrudt af en sæson i Feyenoord spillede i fire sæsoner.

SBV Excelsior 
Van Buren blev i sommeren 2011 seniorspiller og blev rykket direkte op i SBV Excelsiors førsteholdstrup. 

I sin første sæson i klubben som senior spillede van Buren 11 ligakampe, dog uden at score nogle mål. Men i sin anden sæson som senior spillede han 28 ligakampe og blev noteret for 13 ligascoringer samt en enkelt assist. Med den statistik blev han klubbens topscorer i sæsonen.

Esbjerg fB 
Den 4. juni 2013 bekræftede Esbjerg, at de havde hentet den hollandske angriber på fri transfer. Han skrev under på en tre-årig kontrakt og var klubbens første køb den sommer.

Den 22. juli 2013 fik van Buren sin debut for Esbjerg imod FC Nordsjælland.

SK Slavia Prag 
Den 14. juni 2016 blev det offentliggjort, at van Buren skifter til SK Slavia Prag, når hans kontrakt udløber i Esbjerg med udgangen af måneden.

Referencer 

Fodboldspillere fra Holland
Fodboldspillere fra S.B.V. Excelsior
Fodboldspillere fra Feyenoord Rotterdam
Fodboldspillere fra Esbjerg fB
Fodboldspillere fra Slavia Prag
Titleist

Titleist er et amerikansk selskab, ejet af Acushnet Company, som producerer golfudstyr, og specielt golfbolde.

Titleists golfbolde blev brugt for første gang under US Open i 1949 og er blandt de bedstsælgende i verden. Fem af de 10 bedste spillerne i verden bruger Titleist-bolde Lee Westwood, Steve Stricker, Rory McIlroy, Martin Kaymer og Luke Donald) (2010).

Eksterne henvisninger 
 Officielt netsted

Sportsudstyrsproducenter fra USA
Golf
Gustav Lange

Gustav Lange (født 13. august 1830 i Schwerstedt, død 20. juli 1889 i Wernigerode) var en tysk komponist af salonmusik. 

Gustav Lange blev som barn undervist af sin far i klaver- og orgelspil. Han studerede senere klaver, orgel, generalbas og komposition ved konservatoriet i Erfurt. 

Lange er ophavsmand til ca. 500 klaverstykker i form af fantasier, marcher, polonaiser og mazurkaer og transkriptioner af andre komponisters berømte værker, fx værker af Wolfgang Amadeus Mozart og Anton Rubinstein. Hans salonstykker mv. er ikke af høj sværhedsgrad. Klaverstykkerne Edelweiss (op. 31) og Blumenlied (op. 39) er de kendeste og findes stadig i nodealbums.

Eksterne henvisninger 
 IMSLP – Gustav Lange, biografi
 Værkfortegnelse på Klassika
 

Komponister fra Tyskland
Romantikkens komponister
Tyskere i 1800-tallet
Betheln

Betheln er en by og kommune i det centrale Tyskland med godt 1.000 indbyggere (2012), beliggende under Landkreis Hildesheim i den sydlige del af delstaten Niedersachsen. 1. november 2016 blev  Betheln sammenlagt til  en ny kommune med navnet Gronau (Leine). Den var  en del af amtet (Samtgemeinde) Gronau.

Geografi 
Betheln ligger øst for byen Elze mellem naturparkerne Naturpark Weserbergland Schaumburg-Hameln og Harzen, ved den vestlige ende af Hildesheimer Wald.

I kommunen findes tre landsbyer og bebyggelser: Betheln, Eddinghausen, og det tidligere Benediktinerkloster Haus Escherde.

Eksterne henvisninger 

Byer i Kreis Hildesheim
Byer i Niedersachsen
Kommuner i Niedersachsen